safouaneb/arywiki huggingface dataset:
لاتڤيا

لاتڤيا (باللاتڤية: Latvijas Republika) هي بلاد جات ف لمنطقة ديال لبلطيق ف الشمال ديال اوروپا. تاتحدّها من الشمال اسطونيا، من لجنوب ليتوانيا، من الشرق روسيا، من لجنوب الشرقي بيلاروسيا، و من لغرب لبحر د لبلطيق. تاريخيا، بزاف د الدول ف اوروپا حكمو لبلاصة اللي فيها لاتڤيا دابا، منها السويد و پولونيا و لامبراطورية الروسية. نهار 18 نونبر 1918، خدات لجمهورية ديال لاتڤيا لاستقلال ديالها، و لكن هجم عليها لاتحاد السوڤياتي و دخّلها للاراضي ديالو ف 1940. ف 1941، حتلاّتها المانيا النازية، و لكن من مورا خسرات لحرب لعالمية التانية، رجعات لاتڤيا عاود للسوڤيات. مورا بزاف د لمظاهرات و تورة سلمية، و ملّي طاح لاتحاد السوڤياتي، خدات لاتڤيا لاستقلال ديالها، و ولاّت لجمهورية د لاتڤيا اللي كانعرفو دابا. تيسكنو ف لاتڤيا تقريبا 2 د لمليون د الناس و لعاصمة ديالها هي ريݣا. اللغة الرسمية ديال لبلاد هي اللاتڤية، و لفلوس اللي كاتخدّم من 2014 هي لاورو. دخلات لاتڤيا للاتحاد لاوروپي ف 2004، و هي داخلة ف بزاف د لمنضمات دولية بحال لامم لمتحدة و الناطو و لمنضمة لعالمية د التجارة و مجلس اوروپا.
لاووص

اللاووص، (باللغة د اللاو: ລາວ)، رسميا لجمهورية الديموقراطية الشعبية د لاووص، هي بلاد ماكاطلش على لبحر جات ف ف لجنوب الشرقي د اسيا. تيحدّوها من الشمال لغربي بورما و الشينوا، من الشرق ڤييطنام، من لجنوب كامبودج، من لغرب طايلاند. لبلاصة اللي فيها لاووص تابعة لهوية ديالها للمملكة د "لان شانݣ"، اللي كانت ف هاديك لمنطقة ما بين لقرن 14 و 18، و كانت من اكبر لمملكات ديال جنوب شرق اسيا. ف 1893، ستعمرات فرانسا هاديك لاراضي و تسمّات بسميت لاووص. ستاقلات لاووص من فرانسا ف 1953، و ولاّت مملكة دستورية. ولكن مورا حرب اهلية طويلة، سالات مع لحرب د ڤييطنام، ربح لحزب الشيوعي الثوري، و ولاّ حاكم لبلاد من 1975. من ديك الساعة، ولاّت لاووص جمهورية اشتراكية فيها حزب واحد، و متبعة لمبدا ديال لماركسية اللينينية. تيسكنو ف اللاووص تقريبا 6. 8 مليون د الناس، و لعاصمة ديالها هي ڤيينتان. اللغة الرسمية ديال لبلاد هي اللاو، و لفلوس اللي كاتخدّم هي كيپ. اللاوص داخلة مع بزاف د لمنضمات دولية، بحال لامم لمتحدة، منضمة التجارة لعالمية، و لمنضمة لعالمية د لفرونكفونية. قتيصاد ديالها. لموارد دهاد لبلاد واقفين على لفلاحة شوف التواسع دالرواضي لفلاحية فيها واصل 4% من التيساع دلاووس(سيرتو ديال الروز)، زيد عليه لغوابي دلبلاد اللي كايعطيو لخشب ولينتاج ديال التيغرادات لهيدروتريسينتية اللي كاتشكل 30% من الصوادر ديال هاد لبلاد. تاديّانيت. لغالبية دناس فهاد لبلاد كايتبعو لبودية وهادشي من عام 1353م فاش لمملكة لانكزانݣية(ديال الاووس) تحوّلات لهاد الدين.
لبحر الشامي

لْبحر شّامي ؤلا لبحر لبيض لمتوسط ؤلا لبحر دّخلاني ؤلا لبحر لجوّاني ؤلا لميديطيراني هوّا واحد لبحر مرتابط ب لمحيط لاطلسي ؤ تادور بيه تلاتة د لقارات لّي هيّا: افريقيا من لجنوب، اوروپا من شّمال، واسيا من شّرق. لمساحة د لبحر لبيض لمتوسط هي تقريبا 2. 5 مليون كم²، ولكن ف شي بلايص لعرض ديالو صغير بزاف، بحال ف لمضيق د جبل طّر (جبل طارق)، لي فيه غي 14 كم. اغرق بلاصة ف هاد لبحر كاتوصل ل 5267 ميترو (اعماق كاليپسو حدا ليونان)، و لغرق لمتوسط ديالو هو 1500 ميترو. لبحر دّخلاني فيه بزاف ديال لجزر، شلّة منهم تابعين ل بلدان (بحال سردينيا، قرشيقة، صقلية ؤ جزر لبليار)، ؤ وحدين خرين بلدان مستاقلة (بحال قبرص ؤلا مالطا). لبلدان لي تاطل على لبحر دّخلاني (معاها شي بلدان خرا) تجمعات ف واحد لمنضمة سميتها ليتيحاد علاود لمتوسط، لي لمقر ديالها ف برصلونة ف صبانيا. نوطات لوغاوية.
لبحرين

لبحرين (رسميا: لمملكة د لبحرين) هي واحد الدولة ارخبيل جات ف لخليج لعربي ف شرق د شبه لجزيرة لعربية. لبحرين فيها 33 جزيرة طبيعية و 51 جزيرة صناعية. اكبر جزيرة فيها هي لجزيرة د لبحرين لي تيسكنو فيها 83% د لبحرينيين. لبحرين عندها حدود مع السعودية، وهي لقنطرة اللي بينياتهم، اللي سميتها لقنطرة د لملك فهد. تكتاشف لپيطرول ف لبحرين ف 1932، وديك الساعة كانت مستعمرة ديال بريطانيا. ف 1971 ستاقلات لبحرين و ف 2002 تدار استفتاء لي صوتو فيه الناس باش تكون سميت لبلاد هي لمملكة د لبحرين. تيسكنو فلبحرين مليون ونص د الناس، منهم كثر من نص مليون لي ماشي مواطنين. لعاصمة ديالها هي المنامة، ولعملة تمًا هي الدينار لبحريني. اللغة الرسمية ف لبحرين هي لعربية، والنظام ديالها ملكي.
لبخاتي

لبخاتي جماعة ترابية قروية كاينة ف اقليم اسفي، جهة مراكش اسفي، ساكنين فيها 14324 واحد، على حسب لاحصاء لعام 2014.
لبرطقيز

لجمهورية د لبرتغال ولاً لبرطقيز (ب لبرتغالية: República Portuguesa) هي واحد لبلاد فلجنوب لغربي د اوروپا. تاتحدًها صبانيا من الشمال ومن الشرق، ولمحيط لاطلسي من لجنوب ومن لغرب. لبرتغال عندها جزر تابعين ليها فلمحيط لاطلسي، وعندهم لحكم الذاتي وحكومات محلية ديالهم. هاد لجزر هوما ماديرا و لازور. لبرتغال ساكنين فيها 10 د لمليون د الناس والعاصيمة ديالها هي لشبونا. دخلات للاتحاد الاوروپي ف 1986، وكاتخدًم الاورو. اللغة الرسمية فالبلاد كاملة هي لبرتغالية، وهي لغة اللي تيهضرها 270 مليون فلعالم. لبرتغال بلاد اللي كان عندها تاريخ طويل فليحتيلال و التوسع لبحري، وكوًنات وحدا من اكبر لامبراطوريات ليستيعمارية فلعالم. هادشي اللي خلا اللغة ديالها تنتاشر فبزاف د لقارات منها افريقيا و اسيا وامريكا اللاتينية.
لبرتغالية

لبرتغالية ولاً لبرطقيزية، هي واحد اللوغة اوروپية، و بالضبط لوغة لاتينية غربية، لاصل ديالها من شبه لجزيرة لايبيرية. تقريبا 270 مليون واحد فلعالم تيهضرو لبرطقيزية، منهم 215 ل 220 اللي هي اللغة لام ديالهم. لبرتغالية لغة رسمية فبزاف د لبدان هي: لبرتغال، لبريزيل، الراس لخضر، غينيا بيسًاو، لموزامبيق، انݣولا و ساو طومي اي پرينسيپي. لبرطقيزية هي اللغة السادسة فلعالم من ناحية عدد اللي تيهضروها كلغة ام. هي لغة رسمية فبزاف د لمنظمات بحال ليتيحاد لاوروبي، ميركوسور، ايكوواس و ليتيحاد ليفريقي. لمنظمة لعالمية اللي تاتجمع لبلدان اللي تيهضرو لبرطقيزية سميتها "مجموعة لبلدان الناطقة ب لبرتغالية" ولمقر ديالها ف لشبونة ف لبرطقيز.
پروتين

لپروتينات (ب نݣليزية Proteins) هيا موليكيلات كبيرة بزاف كتكوّن من سنسلة ؤلا كثر ف لكسدة د لكائنات لحية، ؤ كادير بزاف د لخدامي بحال: كتحفز تفاعلات دهنية، كتضوبل دنا، كتستاجب ل لمنبهات، كتعاون ف لبني د سيلولات ؤ لكائنات، ؤ كتحول لموليكيلات من بلاصة لبلاصة. لپروتينات مختالفة بينتها ب ترتيب د لاحماض لامينية ديالها لي كيحددو ترتيب د نيكليوتيدات. كلمت "پروتين" ختارعها لكيميست سّويدي يونس ياكوب بيرزيليوس ف 1838.
لبروج

لبروج مدينة مغريبية و جماعة ترابية حضرية كاينة ف اقليم سطات، جهة دّار لبيضا سطات، ساكنين فيها 19229 واحد، على حسب لاحصاء لعام 2014.
لبريزيل

لبريزيل (و كاتسمى حتى لبرازيل - بلبرتغالية: Brasil) ولًا لجمهورية لفيديرالية د لبريزيل، هي اكبر بلاد ف امريكا اللاتينية وخامس اكبر دولة فلعالم لا من جيهت السكان، ولا من جيهت لمساحة. لبريزيل هي اكبر بلاد فلعالم تاتًهضر فيه لبرتغالية، ولبلاد لوحيدة فامريكا لجنوبية اللي تيهضروها فيها. لبريزيل تيحدًها من الشرق لمحيط لاطلسي، من الشمال ڤينيزويلا و ݣويانا وسورينام وݣوييانا لفرانساوية، من لغرب كولومبيا وبوليڤيا وپيرو ولارجونتين وپاراݣواي، ومن لجنوب اوروݣواي. لبريزيل تاتحدً ݣاع لبلدان ديال امريكا لجنوبية، الا ليكواطًور والشيلي. اول تاسيس ديال دولة فلبريزيل كان فعام 1500 ملًي وصليها البرتغالي پيدرو الڤاريس كابرال، وبقات مستعمرة د لبرتقيز تال 1815. من بعد توحدات مع لبرتغال فبلاد وحدا وكانت لعاصيمة ديالهم بجوج هي ريو دي جانيرو. ف 1822 اتستاقل لبريزيل تماما من لبرتغال وغاتولي مملكة سميتها لامبراطورية د لبريزيل. اتبقا بحال هاكاك تال 1889 اللي وقع فيها نقيلاب عسكري وولاًت جمهورية. لبريزيل دابا جمهورية فيديرالية فيها 26 ولاية. كل وحدا فيها عندها لحكومة ديالها، وعاد كاينا لحكومة لمركزية اللي جا لمقر ديالها فلعاصيمة. لعاصمة د لبريزيل سميتها برازيليا، لفلوس ديالها هي الريال، تيسكنو فيها تقريبا 210 مليون د الناس، والرئيس ديالها هو لويس ايناسيو لولا دا سيلڤا.
لبريكيين

لبريكيين جماعة ترابية قروية كاينة ف اقليم الرحامنة، جهة مراكش اسفي، ساكنين فيها 11619 واحد، على حسب لاحصاء لعام 2014.
لبنان

لبنان، رسميا لجمهورية اللبنانية، بلاد جات ف لغرب د اسيا، و بالضبط ف لمنطقة د الشرق لوسطاني. كاتحدها سوريا من الشرق و الشمال، فلسطين و اسراييل من لجنوب، و البحر لبيض لمتوسط من الغرب. لاكترية د لبنانيين عرب (امّا مسلمين ولاّ نصارى)، و عكس بلدان العرب لاخرا، النصارى كايشاركو بزاف فالسياسة ديال الدولة. النضام د لحكيم جمهوري طوائفي، كل طائفة فيه عندها بلاصة. الرئيس د لبنان ديما تيكون مسيحي ماروني، لوزير اللّول مسلم سني، رئيس لبرلمان مسلم شيعي، و نائب لوزير اللّول اورطودوكسي. لبنان عندها تاريخ طويل و مرتابط بلبدان اللي حداها. دازو عليها بزاف د لحضارات بحال لفنيقيين و لفراعنة و لاشوريين و لفرس و لاغريق و الرومان و لعرب و الصليبيين و لعتمانيين و لفرانساويين. لبلاد مستاقلة من نهار 24 اكتوبر 1945، و خرجو منها لعسكر ديال فرانسا نهار 17 ابريل 1946. واخا لبنان مستاقلة، دخلو ليها بزاف د لمرّات لعسكر د بلدان اخرا بحال سوريا و اسرائيل. تيسكنو ف لبنان تقريبا 6. 8 مليون د الناس، و عاد كاين على لاقل ما بين 8 و 12 لمليون د الناس ف لعالم اللي اصلهم لبناني و ساكنين ف بلدان اخرا. لعاصمة ديال لبلاد هي بيروت، اللغة الرسمية هي لعربية، و لفلوس اللي كاتخدّم هي الليرة اللبنانية. لبنان عضو مؤسس ديال لامم لمتحدة و داخل مع لجامعة د الدول لعربية (1945)، و منضمة التعاون لاسلامي (1969)، و لمنضمة لعالمية د لفرونكفونية (1973).
لبويرات

لبويرات جماعة ترابية قروية كاينة ف اقليم اسا الزاݣ، جهة ݣلميم واد نون، ساكنين فيها 1108 واحد، على حسب لاحصاء لعام 2014.
لبيار

لبيار جماعة ترابية قروية كاينة ف اقليم ݣلميم، جهة ݣلميم واد نون، ساكنين فيها 494 واحد، على حسب لاحصاء لعام 2014.
لبير جديد

لبير جديد مدينة مغريبية و جماعة ترابية حضرية كاينة ف اقليم جّديدة، جهة دّار لبيضا سطات، ساكنين فيها 24. 136 واحد، على حسب لاحصاء لعام 2014.
لجائيزة د لݣولدن ݣلوب

لجائزة د لݣولدن ݣلوب ولا لكورة د الدهب (ب نّݣليزية Golden Globe Award) هي واحد لجايزة ميركانية كتعطى كل عام ل ناس لي خدامين ف لمجال د سينيما ؤ التيليفيزيون. و لي كانت بداتها الرابطة د هوليوود د الصحافة لاجنبية (ب نّݣليزية "Hollywood Foreign Press Association") ف 1944. هاد الرابطة اولا لجمعية كتكوّن من صحافيين اغلبهوم جايين على برا د ميريكان خدامين ف هوليوود ف لولاية د كاليفورنيا. هاد لجايزة كانت كاتّعطا غير لحوايج لي عندهم علاقة معا السينيما. ؤ ما بدات كاتّعطا ل لخدمات د التيليفيزيون حتال 1956.
جايزة د لؤسكار

لجايزة د لؤسكار، ولا لجايزة د لاكاديمية (ب لونݣلي: Academy Award) هي واحد لجايزة كتعطيها اكاديمية د لفنون ؤ علوم تّصاور لمتحركين فميريكان. كل عام كايديرو حفلة و كايعيطو على ناس لي عندهوم علاقة معا لفن ؤ تّصاور لي كايتحركو ب تصويت من لجنة تحكيم، ؤ ولات كاتعتابر من بين لجوايز لموهيمة ف لميريكان و لعالم، لي عندها واحد الشان كبير بزاف فضومين د سينيما، كاين لي كيݣول بلي هي اوعر جايزة سينمائية ف لعالم لي ممكن ياخدها لواحد ف لمسيرة لفنية ديالو.
جريدة رسمية

لجريدة رّسمية (ب ) هي منشور قانوني رسمي كاين عند اغلبية دّول و عندو اهمية قانونية كبيرة حيت اي قانون ولا مرسوم ما كايولي رسمي و تولي خدامة بيه دّولة تا لنهار كايتنشر ف لجريدة رّسمية. هادشي كايعني مثلا ان لقانون واخا يصادق عليه لبرلمان و يتسنا ظهير تّنفيذ ديالو، ف لحالة ديال لمغريب مثلا، ماكايولي رسمي تا لنهار كايتنشر ف لحريدة رّسمية، وما يمكن يتحاكم بيه تا شي حد ولا يتستعمل ف شي قضية قانونية قبل ديك تّاريخ. سّميات لجرائد رّسمية ف لعالم. تّسميات ديال لجرائد رّسمية، وحتا لاهمية لقانونية ديالها، يمكن تختلف بين لبلدان، بحيت كاين لّي كايسميهوم Bulletin/"Boletín ولا" : لجريدة رّسمية د لمملكة لمغريبية. لجريدة رّسمية د لمغريب سميتها ب لعربية "الجريدة الرسمية للمملكة المغربية" و ب لفرانساوية "Bulletin officiel du royaume du Maroc. " كاتصدر ب لعربية و لفرانساوية و لوزارة لمسؤولة عليها هي لامانة لعامة د لحكومة. لجريدة رّسمية د لمغريب كاتخرج فيها بزاف ديال نّواع ديال نّصوص لقانونية:
لجمهورية د الدومينيكان

الجمهورية د الدومينيكان (ب الصبليونية: República Dominicana) هي بلاد جات ف لجزيرة د هيسپانيولا اللي تابعا للجزر د لانتيل ف لبحر د لكاريبي. تاتقاسم الدومينيكان لجزيرة د هيسپانيولا مع الدولة د هايتي، اللي تاتحدّها من لغرب. لبحر د لكاريبي تيحدّ لبلاد من ݣاع الجوايه لاخرا. الجمهورية د الدومينيكان هي تاني اكبر بلاد ف لمنطقة د لكاريبي من جيهت لمساحة (مورا كوبا) و تالت اكبر بلاد من جيهت السكان، و تاني اكبر بلاد ف لاقتصاد. لبلاصة اللي فيها الجمهورية د الدومينيكان كانت مسكونة من لقرن السابع و كان ساكن فيها الشعب ديال تاينو. وصل كريسطوف كولومبوس ل تما ف 1492 و كانت هاديك اول مرة تلاقاو فيها تاينو مع لاوروپيين. بناو لاوروپبيين لمدينة د سانطو دومينݣو، اللي ولاًت اول مدينة اوروپية ف لقارة د امريكا كاملة. ستعمرات صبانيا لبلاد تال 1821، موراها حكماتها هايتي تال 1844، و وقعات حرب بيناتهم اللي سالات ب ليستيقلال د الدومينيكان. مورا ليتسيقلال، وقعو مشاكل بزاف ف لبلاد و عاود ستعمراتها صبانيا 72 عام عاود، و موراها ستعمراتها لميريكان من 1916 ل 1924. من 1924، ماعمر الدومينيكان ما تستعمرات عاود ودابا النظام ديالها هو جمهورية رئاسية. تيسكنو ف الجمهورية د الدومينيكان تقريبا 10. 5 مليون د الناس، و لعاصمة ديالها هي سانطو دومينݣو. اللغة الرسمية هي الصبليونية، و الفلوس اللي كاتخدّم هي لپّيزو ديال الدومينيكان.
لجمهورية د بورݣراݣ

لجمهورية د بورݣراݣ ؤلا لجمهورية د لقراصنة د سلا (ب لامازيغية : ⵜⴰⴳⴷⵓⴷⴰⵏⵜ ⵏ ⴱⵓⵔⴳⵔⴰⴳ) هي واحد دولة بحرية بانت ف واد بورݣراݣ، لجمهورية كانت مسيرة من شي قراصنة من سلا ؤ رباط، بانت ف عام 1627، كانت كتعتامد ف لقتيصاد ديالها علا لقرصنة لبحرية ؤ لبيع ؤشرا، بقات كتوسع حتا فات سواحيل د لبرطقيز ؤ وصلات حتال سواحيل ديال اسلاندا، ؤ ف عام 1668 غادي تدخل تحت لحوكم ديال لعلويين.
لحامونية

لحامونية، و سميتها لحقيقية فاطمة الكوط (خلاقت ف دوار حامون ف شّياضمة ف يوليوز 1937 و توفات ف 2 يوليوز 2013 ف اسفي) مغنية مغريبية د لعيطة و كاتعتابر من سميات لكبار د لعيطة لحصباوية ف لقرن لعشرين، هي و فاطنة بنت لحسين، و كانت عندها مسيرة فنية كبيرة بدات من عوام 1950. حياتها. فاطمة خلاقت ف شّياضمة و توجات ولد عمها لّي داها معاه و سكنو ف الصويرة. هاد جّواج ما كملش و تفارقو. من بعد مشات ل اسفي و تما دخلات ل مجال لعيطة ف رّباعة ديال الشيخ الجيلالي العبوشي الرحماني لّي كان من شّيوخ لكبار د لعيطة ف عبدة. لحامونية تعلمات بزاف من الشيخة عبوش الهداوية لّي كانت استاذة و قدوة ديالها و هي لّي علماتها لاصول د لعيطة و لميزان و لقصايد د هاد نّوع لفني. تجوجات فاطمة ب الشيخ الجيلالي و كملو ربعين عام د لعشرة و كونو مجموعة د لعيطة مع ناس حرايفية كبار بحال الشيخ الكاوي و الشيخة المعاشية و الشيخة السعدية. الحامونية كان كايميزها تّنوع لكبير ديال نّواع د لعيطة لّي كانت كاتغني و لهتيمام ديالها باش تحافظ على لاصالة و لغنا د شلا براول و رفود صعيبة لا من حيت لكلام و لا لميزان، زيادة على "تّويشيات" لخفاف ديالها لّي بقاو مخلدين ف سمع ديال لمغاربة لّي عزيزة عليهوم لعيطة، بحال تويشية "يانا يانا". لحامونية كانت دواقة ديال لعيطة كايلقبوها ب "حانوت العطار" حيت كانت كاتضبط بزاف ديال نواع د لعيطة:
لحراك د الريف

لحراك د الريف ولاً لحراك الشعبي هو واحد السلسلة ديال لحتيجاجات ولمظاهرات السلمية اللي وقعات من بعد لموت ديال محسن فكري نهار 28 اكتوبر 2016 فلحسيمة. كانت لحتيجاجات سلمية وتاطًالب بواحد لعدد د لمطالب للمنطقة. من بين الشيفان د لحراك كانو ناصر الزفزافي ونبيل احمجيق. نهار 26 يونيو 2018، تحكم على بزاف د لمناضلين د لحراك د الريف باحكام قاصحة بزاف، منهم الزفزافي واحمجيق (20 عام)، محمد جلول (10 سنين)، المرتضى اعمراشا وربيع الابلق (5 سنين) وحميد المهداوي (3 سنين). بزاف د لمنظمات عتابرو باللي هاد لاحكام ضلمات هاد لمناضلين وباللي راهم معتقلين سياسيين. ف نهار 12/05/2021 خرجو شي معتقلين حراك د ريفي من لحبس بعفو ملكي بمناسبة عيد لفطر
لحرب لعالمية الجاوجة

لحرب لعالمية جّاوجة (كايترشم ليها ب "WWII" ولا "WW2") من اكبر لحروب لي دازو ف التاريخ، بدات من 1939 حتال 1945. هاد لحرب عرفات مشاركة عدد كبير ديال دّول ف لعالم. هادشي لي خلاها تخلف بزاف د لقتلى، حيت ماتو فيها من 70 تال 80 مليون د بنادم، الاكثرية ديالهم من ليهود ف اوروپا. هاد لحرب ناضت ف العالم كامل تقريبا ما بين جوج تحالفات كبار اللي هما دول المحور (المانيا النازية، الطاليان و الجاپون) و الحلفا (فرانسا، بريطانيا، لاتحاد السوڤياتي و لميريكان). ميريكان دخلات فلخر ديال لحرب مين هجمات الجاپون على القاعدة العسكرية ديالها لي سميتها پيرل هابر "Pearl Harbor". بدات الحرب ف 1 شتنبر 1939 منين دخلو لعسكر ديال المانيا النازية ب قيادة ديال هتلر ل پولونيا. هادشي خلا فرانسا و بريطانيا اللي هوما حلفا ديال پولونيا باش يعلنو الحرب من مورا ساعات قليلة. و الحرب سالات ف 2 شتنبر 1945. الحرب خلات ما بين 70 مليون و 85 مليون مقتول، و هي اكفس حرب دازت ف التاريخ من ناحية الموت و الدمار. نتايج. سلات الحرب حيت خسرات المانيا. فهاديك لوقيتا نتاحر هيطلر.
لحرب لعالمية لولة

لحرب لعالمية لّولة (كايترشم ليها ليها ب WWI ؤلا WW1) ؤ كانت كتعرف ب لحرب لكبيرة لّي كانت من 1914 حتال 1918، هي حرب حركات 70 مليون عسكري منهم 60 مليون عسكري ؤروپي، مات فيها بين 9 ؤ 13 مليون بنادم.
لحركة الشعبية

لحركة شّعبية (ب لامازيغية : ⴰⵎⵓⵙⵙⵓ ⴰⵖⵔⴼⴰⵏ) هو حيزب مغريبي، تاسس ف 1957 و خذا لاعتراف لقانوني ف فبراير 1959. اسسوه لحسن ليوسي ؤ مبارك لبكاي ؤ من بعد غادي يتبعوهوم زوعاما د جيش تّحرير من بزاف د لبلايص، من بعد رجعو لمحجوبي احرضان هو قايد لحيزب، حيت كان باقي طبيب شاب ؤ معروف يقدر يحرك لحيزب، باش يواجهو "لهيمنة د لحزب لواحد" لي كان ديك لوقت؛ حيزب لاستقلال لي شاد لمشهد سّياسي لمغريبي كامل. ايديولوجيا. كيتبنى حيزب لحركة شّعبية لوسط د ليمين ب واحد ايديولوجية ليبرالية اقتصاديا ؤ ملكية محافظة.
لحسانية

للهجة لحسانية ؤلا لحسانية، هي لهجة عربية جات من خليط بين لامازيغية ؤ لعربية كانو كيهضرو بها شي قبايل سميتها بني حسان لي كانو ساكنين ف صحرا ديال لمغريب ؤ موريطانيا وازواد مابين القرن 16 و17. لحسانية جات بلاصت لامازيغية التي كانت تاتهضر بها لقبايل ديال صنهاجة لي كانت فهاد لبلايص قبل ما يجيو بني حسان.
لحصاصنة

لحصاصنة جماعة ترابية قروية كاينة ف اقليم برشيد، جهة دّار لبيضا سطات، ساكنين فيها 9315 واحد، على حسب لاحصاء لعام 2014.
لحسينات

لحسينات جماعة ترابية قروية كاينة ف اقليم الصويرة، جهة مراكش اسفي، ساكنين فيها 5315 واحد، على حسب لاحصاء لعام 2014.
حمار

لحمار (سّمية لعلمية: "Equss asinus") هو حيوان من ݣنس لعاود "Equus". لحمار حيوان اليف، كاين منو نوع كيعيش ف لخلا ف شعابي ؤ صحاري د افريقيا و اسيا ؤ كيتسمى ب حمار لوحش. لحمار من لݣنس د لخيل، رتبة لحافر لواحد، من لكلاص د لبزوليات، من لفيلوم التحتاني د السنسوليات لي تابع ل لمملكة د لحيوان من لكائنات لحية. هو رفيق دايم د بنادم، لي كايعاونو ف الشقا ديالو. باقي كيلعب ف الدور ديالو لقديم، وخا الاوناݣر لبريّ لي من لعايلة ديالو مهدد ب الانقراض. كيتسمى لولد د لحمار ب الدحش. كاينين علاين 40 مليون حمار ف لعالم، اغلبية منهوم ف لبلدان لمتخلفة، و كيتخدّمو ف اعمال شاقة بحال الجران و لهزان د التقل. التزاوج مابين النتوة د لحمار و الدكر د لعودان كيعطي حيوان اخور عاݣر لي كيتسمّا لبغل.
بوسكة

لحنش بوسكة ولا لكوبرا هيا سمية د بزاف د النواع د الحنوشا. لكوبرا حنش مسموم بزاف و السم ديالو تيدير تكوشيمة د العضلات، منها العضلات اللي كايتنفس بيها بنادم. السم د لكوبرا يقدر يقتل بنادم ف ما بين ساعتاين تال تلاتة د السوايع. لكلمة د كوبرا جات من لكلمة لبرتغالية (ولاً لݣاليسية لقديمة) اللي تاتعني "لفعة".
لحوازة

لحوازة جماعة ترابية قروية كاينة ف اقليم سطات، جهة دّار لبيضا سطات، ساكنين فيها 7394 واحد، على حسب لاحصاء لعام 2014.
لحوزة

لحوزة جماعة ترابية قروية كاينة ف اقليم السمارة، جهة لعيون ساقية لحمرا، ساكنين فيها 169 واحد، على حسب لاحصاء لعام 2014.
لحوزية

لحوزية جماعة ترابية قروية كاينة ف اقليم جّديدة، جهة دّار لبيضا سطات، ساكنين فيها 28821 واحد، على حسب لاحصاء لعام 2014.
لحي لحسني

لحي لحسني جماعة ترابية مقاطعة كاينة ف اقليم/عمالة دّار لبيضا، جهة دّار لبيضا سطات، ساكنين فيها 467880 واحد، على حسب لاحصاء لعام 2014.
لحي لمحمدي

لحي لمحمدي جماعة ترابية مقاطعة كاينة ف اقليم/عمالة دّار لبيضا، جهة دّار لبيضا سطات، ساكنين فيها 138315 واحد، على حسب لاحصاء لعام 2014.
لحݣونية

لحݣونية جماعة ترابية قروية كاينة ف اقليم طرفاية، جهة لعيون ساقية لحمرا، ساكنين فيها 151 واحد، على حسب لاحصاء لعام 2014.
لخزازرة

لخزازرة جماعة ترابية قروية كاينة ف اقليم سطات، جهة دّار لبيضا سطات، ساكنين فيها 8582 واحد، على حسب لاحصاء لعام 2014.
لاخصاص

لاخصاص مدينة مغريبية و جماعة ترابية حضرية كاينة ف اقليم سيدي ايفني، جهة ݣلميم واد نون، ساكنين فيها 4704 واحد، على حسب لاحصاء لعام 2014.
لخنافيف

لخنافيف جماعة ترابية قروية كاينة في اقليم تارودانت، جهة سوس ماسة، ساكنين فيها 9936 نسمة، على حسب الاحصاء العام 2014.
لخوالقة

لخوالقة جماعة ترابية قروية كاينة ف اقليم اليوسفية، جهة مراكش اسفي، ساكنين فيها 16375 واحد، على حسب لاحصاء لعام 2014.
لطيفة أحرار

لطيفة احرار (تزادت ف 12 نونبر 1971 ف الدار البيضا)، هيا ممتيلة ؤمخرجة مغريبية شاركات فبزاف د الافلام ؤمسلسلات ؤسيتكومات مغريبية. ف 8 اكتوبر 2022، تعيّنات موديرة د لمعهد لعالي د لفن لمسراحي و تّنشيط تّقافي. المسيرة لفنية ديالها. لطيفة احرار لعبات بزاف د لادوار التمتيلية، شي مرات ف دور لبطولة، و شاركات ف بزاف د لمسلسلات و لافلام لمغريبية. مسلسل بنت لفشوش هو لي فتح ليها باب الشهرة. شاركات تا ف شلّا مهرجانات عالمية و وطنية، و و ربحات جوايز فنية بحال جايزة احسن ممتيلة ف لمهرجان الدولي د لافلام، و جايزة احسن ممتيلة ف لمهرجان لمغريبي د للافلام ف 2003 على نفس الدور، و جايزة احسن ممتيلة مسراحية ف لمهرجان لوطني د لمسرح ف نفس لعام. لطيفة طرجمات بزاف د السيناريوات د لافلام.
لطيفة رأفت

لطيفة رافت (خلاقت ف 25 نونبر 1965 ف قنيطرة) مغنية مغريبية د لموسيقا لمغريبية لعصرية. بدات لكاريير ديالها ف 1982 و عندها شعبية كبيرة ف لمغريب و دزاير و تونس. حياتها. لطيفة خلاقت ف قنيطرة و اصلها من وزان. بانت فاش كانت صغيرة و دازت ف برامج د لمواهب ف تّلفزة لمغريبية غنات فيهوم غنيات مشرقية و ب دّات د ام كلثوم. و غنية سجلاتها كانت ف 1982 و سميتها "موال الحب". ف 1984 تجوجات ب لملحن لمغريبي لكبير حميد العلوي و هو لّي لحن ليها غنية "خويي" لّي كانت تختارت احسن غنية مغريبية ف 1985. ف تّمانينات و تّسعينات د لقرن لعشرين كانت من اكبر لمغنيات لمغريبيات و وحدة من لمغنيات لّي رفضو يهاجرو ل لمشريق و بقاو شادين ف لغنا ب دّاريجا و ف لمغريب بحال نعيمة سميح. ديك لفترة عرفات اهم لاغاني لخالدة ديال لطيفة بحال "مغيارة"، "انا فعارك يا يما"، "يا هلي يا عشراني" و "الحمد لله. ف 1993 تفارقات هي و حميد العلوي و كانت فترة صعيبة عليها ب حيت مرضات نفسيا، ب سباب بلي حميد مابغاش يطلق لكونطرا لّي كان كاخليه يحتاكر لاعمال ديالها، و وقفات لكاريير لموسيقية ديالها 3 سنين. من بعد ديك لمحنة، رجعات لطيفة ل نّشاط لفني ديالها : ف لّول عاودات ب توزيع عصري غنيات مغريبية قديمة بحال "العود والناي" د اسماعيل احمد، و ف عوام ل2000 خرجات غنيات ب شكل "دويتو"، لّي نجحو بزاف، بحال "توحشتك بواف" مع لمغني دّزايري محمد لامين.
لعامرية

لعامرية جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 10520 واحد، على حسب لاحصاء لعام 2014.
عاود

لعاود ؤلا لعودان ؤلا لخيل (السمية لعلمية: "Equus ferus caballus") هو نوع تحتاني ديال لعودان لبري. النوع التحتاني لاخور لي كيتسمّا تاخي ؤلا لعودان د مونݣوليا، مهدد ب لانقراض. لعودان حيوان عاشب كيولد (بزولي)، كيتستعمل ف ركوب و لجر. من اشهر لحيوانات ف تاريخ ف لعلاقة ديالها معا بنادم، لخيل فيها بزاف د نواع، مختالفة بينتها ف شكل، لݣد، ؤ سرعة. لعودان كينتامي ل نفس لݣنس لبيولوجي "Equus" ديال لحمار. السلالات. لعاود عندو بزاف د السلالات من بينها : ستيعمال. لخيل عندو بزاف د ليستعمالات بحال :
لعتامنة (إقليم قلعة السراغنة)

لعثامنة جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 10063 واحد، على حسب لاحصاء لعام 2014.
لعراق

لجمهورية د لعراق (بلكردية: کۆماری عێراق) هي جمهورية برلمانية تّيحادية جات ف لغرب د اسيا و تاطل على لخليج. تاتحدها من لجنوب لكويت و السعودية، من الشمال تركيا، من لغرب سوريا و لاردن، ومن الشرق ايران. لعراق بلاد فيها تنوع سكاني كبير حيث تيسكنو فيها ناس من ديانات بزاف: لمسلمين سنة و شيعة، لمسيحيين، لمندائيين، ليزيدين، و فيها تا اثنيات بزاف منهم لعرب، لاكراد، لارمن، التركمان، الصابئة ؤ غيرهوم. التاريخ ديال لعراق طويل و دازو فيها بزاف د لحضارات. لبلاصة لي فيها لعراق دابا معروفة بلي هي لبلاصة لي كانت فيها وحدا من اقدم لحضارات ف لعالم، واللي هي لحضارة السومرية. من موراها جاو بزاف د لحضارات و الدول اللي حكمو لمنطقة منهم لبابلين ولاشوريين و لامبراطورية الرومانية و الدولة لاموية و الدولة لعباسية و لمنڭول و الدولة لعثمانية و بريطانيا. ستاقلات لعراق من بريطانيا ف 1932، و كانت مملكة، ولكن عام 1958 وقع نقيلاب ضد لمملكة و ولات جمهورية. ف 2003، هجمات لميريكان على لعراق و طيحات الرئيس ديالها صدام حسين. من ديك لوقت و لعراق فيها حالة ديال عدم ستقرار و مشاكيل. تيسكنو ف لعراق تقريبا 38. 5 مليون د الناس و لعاصمة ديالها هي بغداد. اللغات الرسمية ف لبلاد هوما لعربية و لكردية، و كاينين لوغات خرين تاتهضر بحال التركمانية و لارامية. لعملة الرسمية د لعراق هي الدينار لعراقي. لاقتصاد د لعراق تيدور على لپيطرول، اللي هي من اكبر لمصدرين ديالو ف لعالم، و عليها هي عضو ف منظمة اوپيك. لعراق عضو تا ف منظمات دولية اخرة بحال لامم لمتحدة و جامعة الدول لعربية و منظمة التضامن لاسلامي.
لعربية

اللغة لعربية هي واحد اللغة افرو اسياوية من لفرع د اللغات السامية، و تيهضروها تقريبا 467 مليون واحد، اما حيت اللغة لام ديالهم هي وحدة من لّهجات ديالها، ولا حيت تعلموها من بعد. كتعتابر اللغة لعربية من لوغات لعالمية و كتشير الروايات لاسلامية بلي اول واحد تكلم لعربية هو نّبي سماعيل. و تطورات لعربية كثر ف لجزيرة لعربية بعدما بان لقران. لعربية كان عندها تاتير كبير على ؤروپية لي ولّات دابا لوغات عالمية بحال نّݣليزية، لفرانساوية، صبليونية و لبرتغالية ؤ افريقية بحال لامازيغية ؤ لهاوسا ؤ سواحلية ؤ تجرية ؤ لامهرية ؤ صومالية، و ف لوغات خرة بحال صقلية، وعاد تاني التركية ؤ لفارسية و لكردية و لاردية و لماليزية و لاندونيسية و لالبانية. لمالطية لي لوغة رسمية د مالطا ؤ وحدة من لوغات ليتيحاد لؤروپي، كاتّعتابر منحادرة من لعربية. ولعربية عندها فضل كبير فتطوير لعلوم وتكنولوجيا لي حنا عليها دابا، بحكم لعلماء لمسلمين لي ساهموا ف نتشار لعربية بشكل كبير، بسباب لختراعات ديالهم لي تكتبات بلعربية، و لكتوب ديالهم بحال بن رشد و عباس بن فرناس. وساهمت بشكل كبير فمجال الطب و صيونص و لهندسة و لاداب و لفلك حيت بزاف ديال النجوم ب سميات عربية د عولاما د لفلك لمسلمين بحال الشريف لادريسي لمغريبي. و لعريية عندها بزاف ديال سّميات بحال "لغة لقران" "لغة الضاد". كاينين بزاف ديال النقوش تكتاشفو مكتوبين ب لعربية قبل الاسلام بقرون كثيرة، ستخدموها لمماليك لعربية قبل لاسلام. صنفوها لعولاما و لمؤرخين العالميين من اجمل لغات العالم بحكم جمالية قرايتها وكتباتها ؤ خطوطها من بينها الخط المغربي و لخط لاندالوسي لي مستخدم فقصور لاندالوس، لاصل ديال لعربية هو شبه لجزيرة لعربية. ملي جا لاسلام تما، نتاشرات معاه لعربية حيث كانت هي اللغة ديال لقران و لحديث، وتعلموها الناس د بزاف د لبلايص ملًي كانو تيسلمو. دابا لعربية لغة رسمية ف 26 بلاد فلعالم، و هي وحدا من اللغات الرسمية الستة ديال لامم لمتحدة. لعربية فيها 28 حرف وتاتًكتب من ليمن لليصر، ومن لفوق للتحت. ليوم لعالمي ديال اللغة لعربية على حساب لامم لمتحدة هو نهار 18 دجنبر ديال كل عام.